Man vas ná hy glo vrou vermoor, begraweŉ Man is in hegtenis geneem nadat hy glo sy vriendin vermoor en haar liggaam in ŉ vlak graf begrawe het by sy huis in Ogies, Mpumalanga. Kol. Leonard Hlathi, woordvoerder van die polisie, sê die 34-jarige man het glo Sondag sy 26-jarige vriendin met ŉ skerp voorwerp doodgesteek. Hy het haar lyk glo vir vier dae in sy huis gehou voor hy haar oorskot in ŉ vlak graf op sy erf begrawe het. Hlathi sê die man is in hegtenis geneem en sal Maandag in die Ogies-landdroshof verskyn.